**Некњижевне речи**

**Некњижевне речи у нашем језику су: дијалектизми, жаргонизми и туђице.**

* Пажљиво прочитајте одломке из приповетке *Чича Јордан* Стевана Сремца, па препишите сваки одломак онако како би изгледао у књижевном језику, односно језику чија правила учиш у школи.

## - Ахааа! Тој ли учите у чкољу, тој ли ве је учитељ научио?- дере се чича Јордан и све ближе и ближе долази.

## - Несу ово дуње, знам ти муку. Хе-хе! А да су дуње или крушке, ласно би ви било; ја би бего од вас, а ви од мене јок!

Приметили сте да су неке речи исте као у српском језику којим се служите у свакодневном говору, а да се неке разликују.

Чича Јордан за***школу*** каже\_\_\_\_\_\_\_\_\_\_\_\_\_\_, а ***бежао*** изговара\_\_\_\_\_\_\_\_\_\_\_\_\_\_\_\_\_.

Који падеж користи чича Јордан када каже: *Тој ли учите у чкољу?*\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Који падеж би требало употребити?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

У другом делу реченице чича Јордан каже: *Тој ли ве је учитељ научио.* Како у књижевном језику гласи облик заменице *ВЕ*?\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На које лице се односи та заменица?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уместо *несу ово дуње* рекли бисте\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Који глаголски облик је употребио чича Јордан?\_\_\_\_\_\_\_\_\_\_\_\_\_\_\_\_\_\_\_\_\_

Чича Јордан користи речи из народног говора свога краја.

* **Речи које нису књижевне и користе се у народном говору одређеног краја називају се ДИЈАЛЕКТИЗМИ**.

* Овако је Јован разговарао са својом другарицом Леном док су се враћали из школе:

# Јован: Добио сам кеца из српског језика! Ћале ће ме казнити месец дана без компа!

# ЛЕНА: Па, поправићеш ту оцену ако се потрудиш и научиш лекције.

# ЈОВАН: Не могу да штребам! Кева ме стално гања, али мене сада више привлаче друге ствари.

Подвуци речи које нису правилно изговорене и замени их одговарајућим књижевним речима.

Јован се служи речима које користе најчешће млади у свакодневном разговору, да би се својим говором одвојили од језика одраслих.

* **Речи које нису књижевне и користе се у говору младих или одређене групе називају се ЖАРГОНИЗМИ**.
* Јелена је освојила друго место на Међуопштинском такмичењу из српског језика и језичке културе. Тога дана незадовољно је одмахивала главом слушајући водитељку једне телевизијске емисије.

# ВОДИТЕЉКА: Док се наши гости спремају у бекстрејџу за наступ, погледајте рекламе са нашим билбордима. Затим ћемо се вратити на причу о фешн вику са гостима. Видећете многе фенси ствари, које можете потражити у лековитом шопингу. Шерујте фотографије свега што купите да бисмо лајковали, а обрадоваћемо се и вашем селфију.

Издвој из текста речи које изговара водитељка, а које нису српске књижене речи. Напиши како би оне гласиле у нашем језику.

Водитељка се служи речима из страног језика које нису прилагођене духу и правилима нашег језика и за које постоје исте или сличне речи и изрази у нашем језику.

* **Речи које воде порекло из страних језика и које нису у духу српског језика и прилагођене његовим правилима називају се ТУЂИЦЕ**.

Некњижевне речи, које су до сада поменуте, некада могу да звуче забавно, да изазову смех и пријатно осећање, али често нарушавају склад нашег језика и одраз су помодарства. Неке од њих могу се користити у необавезним разговорима, али у свим осталим приликама треба користити књижевне речи.